Source: http://docplayer.fi/959421-Liikenne-ja-viestintaministerion-julkaisuja-13-2008-3g-matkapuhelinliittymien-kytkykaupan-vaikutukset-hintatasoon-ja-viestintapalveluihin.html
Timestamp: 2017-09-22 04:50:05+00:00
Document Index: 2775057

Matched Legal Cases: ['kko ', 'kko ', 'kko ', 'kko ', 'kko ', 'kko ']

LIIKENNE- JA VIESTINTÄMINISTERIÖN JULKAISUJA 13/ G-matkapuhelinliittymien kytkykaupan vaikutukset hintatasoon ja viestintäpalveluihin - PDF
LIIKENNE- JA VIESTINTÄMINISTERIÖN JULKAISUJA 13/ G-matkapuhelinliittymien kytkykaupan vaikutukset hintatasoon ja viestintäpalveluihin
Download "LIIKENNE- JA VIESTINTÄMINISTERIÖN JULKAISUJA 13/2008. 3G-matkapuhelinliittymien kytkykaupan vaikutukset hintatasoon ja viestintäpalveluihin"
1 LIIKENNE- JA VIESTINTÄMINISTERIÖN JULKAISUJA 13/2008 3G-matkapuhelinliittymien kytkykaupan vaikutukset hintatasoon ja viestintäpalveluihin Helsinki, 2008
2 KUVAILULEHTI Julkaisun päivämäärä Tekijät (toimielimestä: toimielimen nimi, puheenjohtaja, sihteeri) Kolmannen sukupolven matkapuhelinliittymien kytkykaupan ja hinnoittelurakenteiden vaikutuksia hintatasoon ja viestintäpalveluihin selvittänyt työryhmä; pj. Rainer Salonen, siht. Petri Makkonen Julkaisun laji Raportti Toimeksiantaja Liikenne- ja viestintäministeriö Toimielimen asettamispäivämäärä Julkaisun nimi 3G-matkapuhelinliittymien kytkykaupan vaikutukset hintatasoon ja viestintäpalveluihin Tiivistelmä Keskeinen syy määräaikaisen matkapuhelinten kytkykaupan sallimiselle muissa kuin GSM-verkon liittymissä oli edistää tietoyhteiskunnan palveluita, jotka ovat sekä helpommin että laajemmin saatavilla kehittyneempien kolmannen sukupolven verkkojen kautta. Tässä tavoitteessa on varsin hyvin onnistuttu, sillä matkaviestinnän lisäpalveluiden käytön määrä on kasvanut selvästi kytkykaupan sallimisen jälkeen. Tästä kertoo mobiilidatasiirron selvä kasvu vuosien 2006 ja 2007 aikana. Tähän kasvuun on omalta osaltaan kytkykauppa vaikuttanut. Viranomaisille tulleiden palautteiden perusteella näyttää ilmeiseltä, että kytkykaupan sopimusehdoissa tai muissa niihin liittyvissä ohjeissa tulee tarkemmin määritellä, mitä tehdään tilanteissa, joissa sosiaalisen suoritusesteen tai muun syyn johdosta joudutaan soveltamaan kytkykaupan liittymäsopimuksiin liittyviä hyvitys-, irtisanomis- ja purkuehtoja. Myös puhelinten ja liittymien virhetilanteiden hallinnassa on yleisesti, kuten kytkykaupankin osalta, parantamisen varaa. Työryhmän toimeksianto ei sisältänyt kytkykaupan jatkamisen harkintaa, mutta monessa yhteydessä työryhmän jäsenet ottivat kuitenkin siihen selkeästi kantaa. Näissä kannanotoissa mielipiteet jakautuivat varsin tasaisesti sekä puolesta että vastaan. Avainsanat (asiasanat) Kytkykauppa Muut tiedot Yhteyshenkilö/LVM: Rainer Salonen Sarjan nimi ja numero Liikenne- ja viestintäministeriön julkaisuja 13/2008 ISSN (painotuote) (verkkojulkaisu) ISBN (painotuote) (verkkojulkaisu) Kokonaissivumäärä 22 Kieli suomi Jakaja Liikenne- ja viestintäministeriö Hinta Kustantaja Liikenne- ja viestintäministeriö Luottamuksellisuus julkinen
3 Liikenne- ja viestintäministeriölle Liikenne- ja viestintäministeriö on asettanut työryhmän, jonka tehtävänä on seurata ja selvittää kolmannen sukupolven matkapuhelinliittymien kytkykaupan ja hinnoittelurakenteiden vaikutuksia viestintäpalveluiden yleiseen ja erityisesti eri käyttäjäryhmien palveluiden hintatasoon sekä matkapuhelinliittymien kytkykauppaan tai hinnoittelurakenteisiin liittyvät muut mahdolliset vaikutukset kehitettäessä viestintäpalveluita. Työryhmän puheenjohtajaksi on määrätty neuvotteleva virkamies Rainer Salonen, liikenne- ja viestintäministeriöstä. Sen jäseniksi kutsuttiin tutkimuspäällikkö Valtteri Virtanen Kilpailuvirastosta, lakimies Paula Hannula Kuluttajavirasto, talousjohtaja Maria Strömberg - Hyry DNA Finland Oy:stä, johtaja Jukka Valtanen asti ja sen jälkeen johtaja Panu Lehti Elisa Oyj:stä, toimitusjohtaja Reijo Svento Tietoliikenteen ja tietotekniikan keskusliitto, Ficom ry:stä, kehityspäällikkö Satu Sainomaa Finnet-Liitto ry:stä, Vice President, Sales Juha Koivuniemi TeliaSonera Finland Oyj:stä, matkaviestijaoston puheenjohtaja Mauri Pietikäinen Elektroniikan Tukkukauppiaat ry:stä, Business Development Manager Nils Rostedt Oy L M Ericsson Ab:sta ja Director, Technology Management Mika Lauhde Nokia Oyj:stä. Työryhmää on alkaen täydennetty neuvotteleva virkamies Sanna Helopurolla liikenne- ja viestintäministeriöstä. Oy L M Ericsson Ab:n edustaja pyysi vapautusta työryhmän jäsenyydestä kesken työryhmän määräaikaa. Työryhmän sihteeriksi on kutsuttu viestintämarkkina-asiantuntija Petri Makkonen Viestintävirastosta. Työryhmä luovuttaa kunnioittaen liikenne- ja viestintäministeriölle oheisen raportin. Raporttiin on liitetty Paula Hannulan lausuma. Helsingissä Rainer Salonen Paula Hannula Sanna Helopuro Juha Koivuniemi Mika Lauhde Panu Lehti Mauri Pietikäinen Satu Sainomaa Maria Strömberg Hyry Reijo Svento Valtteri Virtanen Petri Makkonen 1
4 SISÄLLYSLUETTELO 1. Johdanto.3 2. Seurantaryhmän raportti Työryhmän työ Taustaa Kytkykauppaa koskeva lainsäädäntö Kytkykauppa muissa maissa Markkinaosuuksien ja hintojen kehitys Kytkykaupan hyödyt Kytkykauppaan liittyviä ongelmia Kytkykaupan liittymäsopimusten toimitusehtoihin liittyviä ongelmia Matkapuhelinten kytkykaupan laajentuminen Yhteenveto LÄHTEET Paula Hannulan lausuma 2
5 1. Johdanto Liikenne- ja viestintäministeriö asetti työryhmän, jonka tehtävänä on seurata ja selvittää kolmannen sukupolven matkapuhelinliittymien kytkykaupan ja hinnoittelurakenteiden vaikutuksia viestintäpalveluiden yleiseen ja erityisesti eri käyttäjäryhmien palveluiden hintatasoon sekä matkapuhelinliittymien kytkykauppaan tai hinnoittelurakenteisiin liittyvät muut mahdolliset vaikutukset kehitettäessä viestintäpalveluita. Työryhmän tulee antaa loppuraporttinsa mennessä. Kytkykaupalla tarkoitetaan matkapuhelinta ja liittymää koskevien sopimusten kytkentää kaupantekohetkellä siten, että hyödykkeiden ostohinnat riippuvat toisistaan. Kytkykaupassa operaattori voi hinnoitella puhelimen halvemmaksi, jos käyttäjä tekee samalla liittymäsopimuksen tietyn operaattorin kanssa. 2. Seurantaryhmän raportti 2.1. Työryhmän työ Työryhmä on kokoontunut viisi kertaa. Sen kokouksissa on käsitelty kolmannen sukupolven matkapuhelinten kytkykauppaan liittyviä hyötyjä ja sen aiheuttamia ongelmia sekä vaihdettu tietoja matkapuhelinten kytkykauppaan liittyvistä ajankohtaisista asioista ja hinnoittelurakenteista. Työryhmä on toimeksiantonsa mukaisesti rajoittanut arviointinsa vain nykyisten säännösten vaikutuksiin. Se on kuullut asiantuntijana professori Heikki Hämmäistä Teknillisestä korkeakoulusta ja kehitysjohtaja Jarkko Vesaa (väit.) SBS Finland Oy:stä. Lisäksi työryhmä on selvityttänyt matkapuhelinten kytkykauppaan liittyvää lainsäädäntöä muissa EUmaissa sekä eräissä muissakin maissa. Useat työryhmän jäsenet ovat myös toimittaneet työryhmälle edustamansa organisaatioiden matkapuhelinten kytkykauppaan liittyviä kannanottoja ja näkemyksiä Taustaa Kytkykauppaa koskeva viestintämarkkinalain 70 :n muutos tuli voimaan 1. päivänä huhtikuuta Aiemmin voimassa olleen ehdottoman kiellon sijasta matkapuhelimen ja liittymän kytkykauppa tuli mahdolliseksi muissa kuin GSMmatkaviestinverkoissa. Säännös on koeluontoisesti voimassa kolme vuotta, jonka jälkeen muutoksen vaikutuksia ja mahdollista jatkoa tullaan erikseen arvioimaan uudelleen. Lainmuutoksen tarkoituksena oli edistää tietoyhteiskunnan kehitystä paremmin tukevien matkaviestinverkkojen käyttöönottoa, koska Suomessa kehittyneempien matkapuhelinten ja niitä hyödyntävien palveluiden käyttöönotto oli ollut hitaampaa kuin monissa muissa maissa. Näin siitäkin huolimatta, että Suomessa myönnettiin 3
6 toimiluvat kolmannen sukupolven verkkojen (3G) rakentamiseen ensimmäisenä maailmassa jo vuoden 1999 keväällä. Kytkykauppa sallittiin tarkoituksella ainoastaan GSM-matkaviestinverkkoa kehittyneemmissä matkaviestinverkoissa, mikä käytännössä mahdollisti kolmannen sukupolven matkapuhelimien ja palveluiden kytkykaupan. Suomessa kytkykauppa toteutettiin siten, että käyttäjällä on aina mahdollisuus hankkia samat kytkykaupassa myytävät puhelimet ja palvelut myös ilman kytkykauppaa ostamalla ne erikseen. Lisäksi nykyisessä hallitusohjelmassa tavoitteena on vähentää viestintämarkkinoiden erityissääntelyä. Kytkykauppakiellon purkamisella omalta osaltaan toteutetaan tätä tavoitetta. Matkapuhelinten kytkykaupan mahdollistava lainmuutos on näkynyt selvästi viestintäpalveluiden markkinoinnissa. Kytkykaupan markkinointiin ja kytkykauppaliittymän sopimusehtoihin liittyvät yhteydenotot ovat työllistäneet varsin paljon Kuluttajavirastoa. Myös kunnalliset kuluttajaneuvojat ovat ottaneet yhteyttä Kuluttajavirastoon 3G kytkykauppaan liittyvissä kysymyksissä. Valvovat viranomaiset niin Kuluttajavirasto kuin Viestintävirasto ovat myös ohjeistaneet alan toimijoita sekä kuluttajia. Lisäksi matkapuhelinten kytkykauppaa on käsitelty viranomaisten ja toimijoiden tapaamisissa ja kirjeenvaihdossa. Kytkykaupan markkinointiin on myös kohdistettu erillisiä valvontakampanjoita, ja teleyrityksiä on tarvittaessa huomautettu lainvastaisesta markkinoinnista. Vuoden vaihteessa noin kolme neljäsosaa Suomen väestöstä asui kolmannen sukupolven matkapuhelinverkkojen alueella ja siten kykenee halutessaan käyttämään kaikkia kytkykaupassa myytäviä 3G-puhelimien tarjoamia palveluita. Tosin monet kyseiset palvelut toimivat myös GSM-verkon kautta, mutta eivät välttämättä niin hyvin kuin 3G-verkossa. Tällä hetkellä 3G-verkon tiedonsiirtonopeus yltää aina 2 Mbit/s, mutta jo lähiaikoina enimmäisnopeus tulee joissakin osissa verkkoa kaksinkertaistumaan ja parin vuoden kuluttua 3G-verkkojen tiedonsiirtonopeuden arvioidaan olevan parhaimmillaan jopa 10 Mbit/s. Samalla 3G-verkon kattavuuden odotetaan kahden kolmen vuoden kuluessa yltävän noin 95 prosenttiin väestöstä. Varsinkin viime vuoden syksyllä käyttöönotettu UMTS900-verkko auttaa levittämään 3G-verkkoa harvaan asutuille alueille, koska se vaatii vähemmän tukiasemia kuin perinteiset 3G-verkot ja tulee selvästi halvemmaksi rakentaa. Tällä hetkellä Suomessa on 3G-puhelimia käyttäviä teleyritysten asiakkaita noin miljoona. Näistä kytkykauppasopimuksen on tehnyt runsaat puolet. Operaattoreiden arvioiden mukaan noin 90 prosenttia tehdyistä kytkykauppasopimuksista on kaksivuotisia ja loput yhden vuoden sopimuksia. Teleyritykset myyvät 3G- puhelimien ohella samoilla kytkykauppasopimuksilla myös erilaisia tietoliikennekortteja, jotka voidaan liittää kannettaviin tietokoneisiin. Kortit hyödyntävät samoja tiedonsiirtoverkkoja kuin 3G- puhelimet ja niiden avulla voidaan usein käyttää myös puhepalveluita muiden viestintäpalveluiden ohella Kytkykauppaa koskeva lainsäädäntö Matkapuhelinten kytkykauppaa koskeva viestintämarkkinalain 70 :n määräaikainen muutos tuli voimaan ja on voimassa kolme vuotta. 4
7 Viestintämarkkinalain 70 :n mukaan GSM- matkaviestinverkon päätelaitteen tai siihen liittyvän hyödykkeen hinta ei saa riippua siitä, hankkiiko käyttäjä myyjältä myös GSM-matkaviestinverkon liittymän. Siten muun kuin GSM-verkon liittymäsopimusta tehtäessä kytkykauppa on sallittua. Kytkykauppasopimusten enimmäisaika on rajattu kahteen vuoteen. Kytkykauppaa koskevaa liittymäsopimusta ei voi muuttaa kesken sopimuskauden kuluttajan vahingoksi. Lisäksi teleyritys saa estää toisen teleyrityksen liittymän käytön kytkykaupassa tarjotussa puhelimessa eli käyttää esimerkiksi ns. SIM- (Subscriber Indentity Module) lukkoa. Esto on kuitenkin käyttäjän pyynnöstä purettava maksutta liittymäsopimuksen päättyessä, kuitenkin viimeistään kahden vuoden kuluessa liittymäsopimuksen tekemisestä. Kytkykaupassa tarjottavan liittymän markkinoinnissa on myös ilmoitettava kytkykaupasta kuluttajalle aiheutuvien lisäkustannusten kokonaismäärä. Kuluttaja voi irrottautua määräaikaisesta sopimuksesta ennen sopimuskauden päättymistä niin sanotun sosiaalisen suoritusesteen, kuten sairauden, työttömyyden tai muun vastaavan syyn perusteella. Jotta uusien edistyksellisten viestintäpalveluiden tarjonta taataan myös kytkykaupasta riippumatta, teleyrityksen on tarjottava samaa viestintäpalvelua käyttäjille myös ilman päätelaitetta. Viestintämarkkinalain ohella myös kuluttajansuojalaissa (38/1978) on säännöksiä, jotka koskevat kytkykauppaa. Nämä koskevat erityisesti tuotteiden markkinointia. Kuluttajansuojalain 2 luvun 4 :n mukaan, jos markkinoinnissa tarjotaan kulutushyödykkeitä yhteisellä hinnalla tai niin, että ostamalla hyödykkeen saa alennetulla hinnalla toisen hyödykkeen tai muun erityisen edun, markkinoinnissa on selkeästi ilmoitettava: 1) tarjouksen sisältö ja arvo sekä yhteisellä hinnalla tarjotuista hyödykkeistä lisäksi niiden erilliset hinnat, paitsi, jos hyödykkeen hinta erikseen hankittuna on pienempi kuin kymmenen euroa; 2) tarjouksen hyväksi käyttämistä koskevat ehdot, erityisesti tarjouksen kesto sekä määrälliset ja muut rajoitukset Kytkykauppa muissa maissa Työryhmä selvitytti kyselytutkimuksella matkapuhelinten kytkykauppaan liittyviä säännöksiä Euroopan unionin 27 jäsenmassa sekä eräissä muissa maissa. Sekä työryhmän teettämän kyselyn että keväällä 2007 valmistuneen matkapuhelupalveluiden hintaselvityksen tietojen perustella voidaan sanoa, että matkapuhelinten kytkykauppa on yleensä sallittua. Näin on tilanne myös Italiassa, jossa se oli kielletty vielä muutama vuosi sitten, kun nykyisin voimassa olevaa määräaikaista lakia valmisteltiin. Tällä hetkellä Euroopan unionin jäsenmaista vain Belgiassa matkapuhelimen ja liittymän kytkykauppa on kielletty. Tehdyn selvityksen perusteella kytkykauppa on EU:ssa pääsääntöisesti sallittua niin GSM- kuin 3G verkoissa tai sitten sitä ei ole lainkaan säädelty, kuten esim. 5
8 Unkarissa, jossa palveluntarjoajat myyvät asiakkaille erilaisia 3G-paketteja, jotka voivat sisältää kytkykaupan tapaisia palveluita. Japanissa kytkykauppa on ollut sallittua pitkään ja teleyrityksillä on ollut voimakas ote käyttäjistä juuri kytkykaupan kautta. Myös matkapuhelinten kauppa on Japanissa tiukasti teleyritysten hallussa ja puhelimet on tarkkaan räätälöity operaattoreiden toiveiden mukaisesti. Tämä on ollut mahdollista, koska operaattorit ovat olleet niin asiakkaiden määrän kuin toiminnan resurssien osalta riittävän isoja. Yksinomaan operaattoreiden liittymämäärä on valtava, miljoonaa käyttäjää. 1 Euroopan ulkopuolella on varsin monia maita, joissa matkapuhelinten kytkykauppa on kielletty tai kytkykauppaa ei yksinkertaisesti tarjota asiakkaille. Näissä maissa tilanne ei yleensä ole rinnastettavissa Suomen markkinoihin, koska niissä matkaviestinnässä on usein valtion monopoli ja siten markkinatilanne on muuten sitä vastaava. Suomen ohessa määräaikainen matkapuhelinten kytkykauppa on ollut käytössä myös Etelä-Koreassa. Etelä-Koreassa kytkykauppa oli kiellettyä vuosina , mutta sallittua vuosina , jolloin kytkykauppa oli rajoitettu vain määrättyihin 3Gpuhelimiin (WCDMA- puhelimiin, mutta ei CDMA2000-puhelimiin). 2 Tällä hetkellä matkapuhelinten kytkykauppa on sallittua Koreassa. Mitään määräaikaista kytkykauppalainsäädäntöä ei selvitysten mukaan ole tällä hetkellä käytössä muissa maissa. Kytkykauppaan liittyvää enimmäissubventiota on rajoitettu monissa maissa. Tällöin subvention enimmäisraja on yleensä sama kuin puhelimen myyntihinta tai hieman sen alle. Subventoidun puhelimen hankintahinta on tyypillisesti noin euron ja loppuhinta maksetaan kytkykauppasopimuksen mukaisesti. Useimmissa EU:n jäsenmaissa kytkykauppasopimuksen enimmäisaika on sama kuin Suomessa käytössä oleva enimmäisaika eli 24 kuukautta. Selvityksessä saatujen tietojen mukaan vain yhdessä maassa kytkykauppasopimuksen enimmäiskestoaika on tätä pidempi. Liettuassa matkapuhelimen kytkykauppasopimuksen saa tehdä enintään 36 kuukauden pituiseksi. Lisäksi esimerkiksi Alankomaissa ja Latviassa ei ole säädetty enimmäisaikaa kytkykauppasopimukselle. Kytkykauppasopimuksen enimmäisaika on 24 kuukautta lyhyempi muun muassa Bulgariassa, Espanjassa, Italiassa, Norjassa, Tanskassa ja Virossa Markkinaosuuksien ja hintojen kehitys Ensimmäisten kahden vuosineljänneksen aikana kytkykaupan mahdollistaneen lainsäädännön voimaantulon jälkeen kytkykauppaliittymien myynti oli todella vilkasta. Kytkykauppaliittymiä on mennessä myyty yhteensä noin kappaletta, joista ensimmäisen puolen vuoden aikana myytiin yli Vaikka myynti alun jälkeen on jonkin verran laskenut, on kytkykauppaliittymien myynti 1 Jarkko Vesa: A Comparison of Finnish and the Japanese mobile services market: Observations and possible implications. (Väitöskirja) s Mathias Tallberg, Heikki Hämmäinen, Juuso Töyli, Sauli Kamppari, Antero Kivi Impacts of handset bundling on mobile data usage: The case of Finland - artikkeli ScienceDirect-lehdessä
9 edelleen ollut varsin vilkasta. Kytkykauppaliittymien osuus kaikista myydyistä matkaviestinliittymistä on ollut keskimäärin yli 30 %. Myytyjen kytkykauppaliittymien lukumäärä Q2006 3Q2006 4Q2006 1Q2007 2Q2007 3Q2007 4Q2007 Kuvio 1: Kytkykauppaliittymien myynnin kehitys alkaen Erilaisten hinnoittelumallien ja pakettiratkaisujen määrä on lisääntynyt kytkykaupan myötä merkittävästi. Tämän seurauksena hintojen vertailu on muuttunut monimutkaisemmaksi ja esimerkiksi puheluminuutin keskimääräisen hinnan laskeminen yksityiskohtaisesti on käytännössä vaikeaa. Puhepakettien osalta pitäisi pystyä ottamaan huomioon muun muassa se, että todellinen minuuttihinta ei välttämättä ole puhepakettiin sisältyvien minuuttien määrä jaettuna paketin hinnalla. Jos paketista jää minuutteja käyttämättä, nousee puheluminuutin hinta vastaavasti. Pienimpien puhepakettien (alle 100 minuuttia sisältävät paketit) hinnat ovat varsin korkeita, vaikka laskisi kuluttajan käyttävän kaikki pakettiin sisältyvät minuutit. Toisaalta suurissa paketeissa minuuttihinta voi olla hyvinkin edullinen ja parhaimmissa tapauksissa se voi laskea alle kahden sentin minuutissa. Myös pelkkien kytkykauppaliittymäpakettien hintavertailu on käytännössä hankalaa, koska paketteihin sisältyy erilaiset määrät puheluita ja tekstiviestejä. Lisäksi operaattoreiden päätelaitevalikoimat ovat erilaisia, joten vertailukelpoisen "mallipaketin" rakentaminen on vaikeaa ja vaatii kuluttajalta kohtuullisen paljon työtä. Valikoiman monipuolisuus on kuluttajan kannalta luonnollisesti myös myönteinen asia, mutta itselleen edullisinta vaihtoehtoa etsivälle tilanne saattaa olla ongelmallinen. Kytkykaupan voimassaolon aikana kilpailu pelkillä puheluminuuttihinnoilla on ollut vähäisempää. Puheluiden minuuttihinnat ovat pysyneet lähes kaikilla operaattoreilla ennallaan viimeiset pari vuotta. Osa operaattoreista on ottanut puheluissaan käyttöön puhelun aloitusmaksun ja/tai muuttanut puhelun aikaveloitusperustetta. Käytännössä 7
10 nämä ratkaisut ovat johtaneet puheluhintojen lievään nousuun. Pakettihinnoiteltuihin liittymiin aloitusmaksua sovelletaan kuitenkin vain, jos käyttäjä ylittää pakettiin sisältyvien minuuttien määrän. Sen sijaan muissa liittymissä sitä käytetään ja sen hintoja nostava vaikutus voi näissä liittymissä olla merkittävä. Kytkykaupalla ei ainakaan tällä hetkellä ole merkittäviä hintavaikutuksia perustelepalveluihin, koska kaikilla operaattoreilla on myynnissä erikseen puhelin-, puheaika-, tekstiviesti- ja datasiirtopalvelupaketteja, jotka voidaan hankkia jokainen erikseen riippumatta siitä, hankkiiko jonkin muun paketin, kuten esim. puhelimen kytkykaupalla. Määräaikaisen sopimuksen muuttamien voi kuitenkin olla maksullista. Puhelinta ei myöskään voi kytkysopimuksen voimassaoloaikana käyttää kuin sopimuksen tehneen operaattorin verkossa ja usein vain määrättyjen SIM-korttien kanssa Keväällä 2007 liikenne- ja viestintäministeriön teettämän matkapuheluhintojen hintaselvityksen mukaan 3 Suomessa oli tarjolla yhä edelleen kustannuksiltaan yksi edullisimmista 3G- palvelukokonaisuuksista kymmenen tutkimukseen sisältyvän vertailumaan joukossa. Vertailtu palvelukokonaisuus käsitti niin puhelut, tekstiviestit, mobiilidatasiirron kuin puhelimen. Keskimäärin kolmannen sukupolven puhelimia käyttävien kuluttajien telepalveluiden kustannukset voivat olla selvästikin suuremmat kuin GSM- puhelimia käyttävien. Ero selittyy lähinnä telepalveluiden määrällä ja varsinkin 3G-puhelimissa käytettävien lisäpalveluiden suuremmalla käytöllä. Viestintäviraston loppuvuodesta 2007 teettämän Telepalveluiden käyttötutkimuksen mukaan 14 prosenttia matkapuhelimen omistavista kuluttajista oli hankkinut kytkykauppaliittymän. Luku on viisi prosenttiyksikköä edellisvuotta suurempi. Vajaat kymmenen prosenttia niistä, joilla ei ole kytkyliittymää, kertoi harkinneensa sellaisen hankkimista. Reilulla kymmenellä prosentilla oli muulla tavoin kuin kytkykaupalla hankittu 3G-matkapuhelin. Tärkeimmiksi syiksi kytkyliittymän hankkimiseen vastaajat ilmoittivat mahdollisuuden saada uusi hieno puhelin, paketin kokonaisedullisuuden sekä sen, ettei tarvinnut kerralla maksaa puhelimen koko hintaa. Usein mainittiin myös, että kyseessä oli heräteostos tai jonkinlaisen erikoistarjouksen saaminen. Merkittävimmät muutokset edellisen vuoden tutkimukseen verrattuna olivat puhelimen ominaisuuksien (mm. kamera, GPS tai hienompi muotoilu), osamaksumahdollisuuden ja liittymän sisältämän puheaikatarjouksen merkitysten kasvu hankintaperusteina. Noin 80 prosenttia kytkyliittymän hankkineista ilmoitti olevansa hankintaan tyytyväisiä. Erikseen mainittuja syitä tyytymättömyyteen olivat pitkä sopimusaika, mutta myös yleisempiä syitä kuten puhelimen viat ja huollon hitaus sekä ennakoitua kalliimmat puhelinlaskut. Vajaa kolmannes 3G-puhelimen omistajista kertoo käyttävänsä aiempaa enemmän internet- ja sähköpostipalveluja matkapuhelimella. Tämä osuus on lähes 3 Matkapuheluhinnat Kansainvälinen vertailu. LVM 27/2007. Liikenne- ja viestintäministeriön julkaisuja. 8
11 kaksinkertaistunut vuoden takaiseen tutkimukseen verrattuna. Myös multimediaviestejä käytetään jonkin verran enemmän. Kuitenkin noin 60 prosenttia ilmoittaa, ettei puhelimen käyttö ole muuttunut millään lailla 3G-puhelimen tai kytkykauppaliittymän hankinnan jälkeen. Merkittävä osa kuluttajista ei käytä mobiilipalveluita, koska ei koe tarvetta niiden käytölle tai ei ole löytänyt kiinnostavia palveluita. Osaamisen puute ja korkea hintataso mainittiin syinä alle viidesosalla kuluttajista. Näissä syissä ei ole tapahtunut merkittäviä muutoksia edellisen vuoden tutkimustuloksiin verrattuna. Yleinen kiinnostus mobiilidatapalveluita kohtaan kaikkien matkapuhelinkäyttäjien keskuudessa on edelleen varsin epäilevä. Lähes 60 prosenttia vastaajista kertoo, ettei ole kiinnostunut kokeilemaan uusia mobiilipalveluita missään tapauksessa, ei vaikka hintataso laskisi merkittävästi. Tämä osuus on hieman kasvanut edellisestä vuodesta. Kun kaikilta matkapuhelimen omistajilta kysyttiin, miten he ennakoivat eri mobiilipalvelujen käyttönsä muuttuvan lähitulevaisuudessa, ennakoitiin käytön pääosin pysyvän ennallaan. Eniten arvioitiin lisääntyvän tekstiviestien ja seuraavaksi eniten internetin ja sähköpostin käytön. Näissä tekijöissä käytön kasvua ennakoitiin myös enemmän kuin edellisessä tutkimuksessa Kytkykaupan hyödyt Keskeinen syy määräaikaiselle matkapuhelinten kytkykaupan sallimiselle muissa kuin GSM-verkon liittymissä oli sitä koskevan hallituksen esityksen mukaisesti edistää tietoyhteiskunnan kehitystä ja kotimaisia sisältöpalveluita, jotka ovat sekä helpommin että laajemmin saatavilla kehittyneemmän kolmannen sukupolven verkkojen kautta. Tämä vaati myös kehittyneempiä matkapuhelimia, koska Suomessa vuoden 2006 alussa käytössä olleet matkapuhelimet olivat lähinnä matkapuhelinpalveluiden kovan hintakilpailun seurauksena jääneet jälkeen kehittyneimpien maiden laitekannasta. Suomalaiset käyttivät toiminnoiltaan yksinkertaisempia kännykkämalleja kuin käyttäjät monissa muissa maissa. Erääksi hidastetekijäksi mainittiin tässä yhteydessä Suomessa vallitsevat kytkykaupan estävät säädökset 4. Asiakkaiden huomio oli usein peruspalveluiden hintatasossa eikä niinkään palveluiden laadussa ja monipuolisuudessa. Kytkykaupan sallimisen jälkeen kytkykauppa omalta osaltaan vaikutti siihen, että mobiilidatasiirto ja sen mukana myös matkapuheluiden sisältöpalveluiden käytön määrä kasvoi voimakkaasti. Tallbergin ym. 5 tutkimuksen mukaan matkapuhelimissa tapahtuva datasiirto kasvoi vuoden 2005 kolmannesta neljänneksestä vuoden 2006 kolmanteen neljännekseen 200 prosentilla. Yksin vuoden 2006 toisen ja kolmannen neljänneksen välillä kasvu oli 70 prosenttia. Kasvu on jatkunut sen jälkeenkin edelleen voimakkaana. Viestintäviraston markkinakatsauksen mukaan pakettikytkentäisen mobiilidataliikenteen määrä huhtikesäkuussa 2007 oli yli nelinkertainen verrattuna vastaavaan ajankohtaan vuonna Viestintäpalveluiden yleistymisen esteet. LVM 17/2005. Liikenne- ja viestintäministeriön julkaisuja, s Tallberg ym. s
12 Varsin usein uusien matkaviestinpalveluiden omaksumista on hidastanut se, että tavallinen kuluttaja ei ole osannut asentaa palveluiden vastaanottamisessa tarpeellisia asetuksia puhelimeensa. Kytkykauppaa koskevan lakimuutoksen myötä teleyritysten on ollut entistä mielekkäämpää asentaa kuluttajille myymiinsä matkapuhelimiin jo valmiiksi operaattorikohtaiset sovellutukset ja palvelut, koska kuluttaja on määräaikaisella liittymäsopimuksella sitoutunut pitemmäksi aikaa niiden käyttäjäksi. Tärkeimpiä uusia 3G-verkkojen mahdollistamia palveluita ovat mobiilitv, videopuhelu, sähköposti, kartta- ja reittipalvelut, internet, erilaiset uutispalvelut sekä pankki- ja sääpalvelut. Tosin monia näistä palveluista on voinut käyttää jo aikaisemmin kehittyneimpien GSM-puhelimien ja verkkojen, kuten esim. HSCSD verkon (High Speed Circuit Switched Data) kautta, mutta palvelut ovat olleet hitaampia ja niiden laatu heikompaa kuin 3G-verkkoja käytettäessä. Näiden uusien kehittyneimpien matkaviestintäpalveluiden käytön kehitystä kuvaa varsin hyvin matkapuhelinverkoissa tapahtuvan datasiirron määrä kasvu, joka lähti voimakkaaseen kasvuun nopeasti matkapuhelinten kytkykaupan sallimisen jälkeen. Myös muualla Euroopassa kehitys on ollut samansuuntainen kuin Suomessa. Euroopan suurimmissa maissa toimiva teleyritys Vodafone on raportoinut, että yhtiön mobiilidatasiirron tulot Euroopassa kasvoivat 41 %:ia vuoden 2007 toisen ja kolmannen vuosineljänneksen aikana edellisvuoteen verrattuna. 6 Se, että käyttäjä saa kalliimman puhelimen pienemmissä maksuerissä, voi olla käyttäjälle hyödyllinen tai haitallinen tekijä riippuen suurelta osin käyttäjästä itsestään sekä hänen rahankäyttötavoistaan. Myös ennen matkapuhelimen ja liittymän kytkykaupan sallimista kaupan päällisten tarjoaminen oli varsin yleinen tapa edistää matkapuhelinliittymien kauppaa. Tällöin kuitenkin kauppa tapahtui liittymän ja muiden hyödykkeiden kuin matkapuhelimen välillä. Tavaroiden kirjo oli hyvin moninainen ja niillä ei juuri ollut tekemistä televiestinnän kanssa. Tyypillisiä kaupan mukana tarjottavia artikkeleita olivat erilaiset urheiluvälineet tai vaatteet. Lakimuutoksen jälkeen kytkykaupan voi sanoa muuttuneen tarkoituksenmukaisemmaksi ja palvelevan aikaisempaa paremmin televiestinnän kehittymistä. Kilpailunäkökulmasta liittymän ja päätelaitteen välinen kytkykauppa on nähtävissä toimijoille yhdeksi kilpailukeinoksi muiden joukossa. Jos markkinoilla on kysyntää ja tarjontaa tämän tyyppiselle tuotteelle, kytkykaupan kieltäminen on lähtökohtaisesti markkinaehtoisen toiminnan estämistä ja siten sääntelyä. Kilpailunäkökulmasta on kuitenkin tärkeää, että vastaavia tuotteita ja palveluja on saatavilla myös erikseen. Jos kytkykaupalla pystytään edistämään kehittyneempien päätelaitteiden ja matkaviestinverkkojen käyttöä, voidaan kytkykaupan näin ollen nähdä edistävän kilpailua myös palvelutarjonnassa edistyneempään teknologiaan pohjautuen Kytkykauppaan liittyviä ongelmia 6 Mobile Communications Europe Nro 458 s
13 Eräs keskeinen syy kytkykaupan kiellolle oli, että kytkykauppa heikentää liittymien ja matkapuhelinten hintojen vertailukelpoisuutta. Liittymää hankkiessaan kuluttajan pitää vertailla puhelumaksujen lisäksi myös matkapuhelinten ominaisuuksia ja hintoja. Siten hintojen ja tarjousten vertailu vaikeutuu. Kytkykauppa ei ole välttämättä edullinen vaihtoehto suhteellisen vähän ja yksipuolisesti liittymää käyttävälle. Arvioidakseen kytkytarjousten edullisuutta omalta osaltaan kuluttajan tulisi kyetä ennakoimaan myös seuraavan kahden vuoden käyttötarpeensa. Lisäksi laitteiden ja palveluiden tuleva hintakehitys vaikuttaa tarjousten edullisuuteen kuluttajan kannalta. Operaattorit voivat siirtää osan 3G-puhelimen hinnasta liittymän juokseviin käyttömaksuihin ja kuluttajan on vaikea arvioida puhelimen todellista hankintahintaa ja sopimuskokonaisuuden kokonaiskustannuksia. Suomessa matkapuhelinten kytkykauppaa koskeva määräaikainen liittymäsopimus voi olla enintään kahden vuoden pituinen. Teleyritykset tarjoavat kuluttajille kahden vuoden sopimuksen ohella myös yhden vuoden sopimuksia, mutta niiden myynti on ollut varsin vähäinen, noin kymmenes kaikista liittymäsopimuksista on yhden vuoden mittaisia. Määräaikaisen sopimuksen ongelmana on se, että markkinatilanteen muuttuessa ja puhelumaksujen laskiessa käyttäjä ei voi kesken sopimuskauden kustannuksitta siirtyä käyttämään edullisempaa liittymävaihtoehtoa tai mieluisampaa uutta puhelinmallia. Käytännössä käyttäjän siirtymisen toisen operaattorin asiakkaaksi samaa kytkykauppapuhelinta käyttäen on estetty tavallisimmin ns. SIM- lukkoa käyttäen, joka tosin on vain operaattorikohtaisesti käytössä Suomessa. SIM- lukko on älykortin tekninen ominaisuus, jolla kortti lukitaan, jolloin puhelimessa voidaan käyttää vain yhden operaattorin liittymää tai liittymätyyppiä. Voimassa olevan kytkykauppasäännöksen mukaan tämä esto on purettava maksutta liittymäsopimuksen päättyessä, kuitenkin viimeistään kahden vuoden kuluttua liittymäsopimuksen tekemisestä. Kytkykauppa voi olla asiakkaan kannalta monimutkainen tilanne. Kuluttajavirasto on yhdessä teleoperaattoreiden kanssa parhaillaan valmistelemassa liittymän ostotilannetta helpottavaa tarkistuslistaa. Listan tarkoituksena on olla ensisijaisesti myyjän, mutta myös ostajan apuna puhelinliittymää hankittaessa ja siten helpottaa myös kytkykauppaliittymän ostoon liittyvää päätöksentekoa. Toisaalta tällä hetkellä tiedossa olevan informaation perusteella tarkistuslista ei käsittele millään lailla muussa kytkykaupan markkinoinnin yhteydessä kuluttajille annettavaa informaatiota, jonka sisällöstä kuluttajaviranomaiset ovat usein huomauttaneet operaattoreita. Kilpailunäkökulmasta pitkät määräaikaiset sopimukset ovat omiaan jähmettämään markkinoiden toimintaa. Mitä enemmän ja pidempiä määräaikaisia sopimuksia markkinoilla on käytössä, sitä vähemmän yksittäisellä ajanhetkellä on asiakkaita, jotka pystyvät vaihtamaan palvelun toimittajaa. Mitä vähemmän markkinoilla on asiakkaita, jotka voivat lyhyellä aikavälillä vaihtaa toimittajaa, sitä vähemmän houkuttelevaa on esimerkiksi alalle tulo uuden toimijan näkökulmasta. Näin ollen pitkät määräaikaiset sopimukset heikentävät haastajayritysten ja uusien alalle tulijoiden asemaa. Tämä on omiaan vähentämään aktuaalisen ja potentiaalisen kilpailun painetta olemassa oleville vahvoille toimijoille markkinoilla. 11
14 Matkapuhelinten kytkykauppaan liittyy monia kuluttajakysymyksiä ja sopimusehtoja koskevia ongelmia, joita on käsitelty erikseen kohdassa 3. 12
15 3. Kytkykaupan liittymäsopimusten toimitusehtoihin liittyviä ongelmia Viestintävirasto ja Kuluttajavirasto valvovat matkapuhelinkauppaa sekä seuraavat liittymien ja matkapuhelinten markkinointia. Kytkyliittymien määrä on nopeasti kasvanut ja samalla kytkykaupan markkinointiin ja kytkykauppaliittymän sopimusehtoihin liittyvät yhteydenotot ovat lisääntyneet. Noin puolentoista vuoden aikana, jonka kytkykaupan mahdollistava lainsäädäntö on ollut voimassa Kuluttajavirastoon ja kunnallisille kuluttajaneuvojille on tullut yhteydenottoja runsaasti. Myös kuluttajariitalautakuntaan on tehty kytkysopimuksia koskevia valituksia. Lisäksi kytkysopimukset ovat näkyneet jossain määrin myös talous- ja velkaneuvonnan puolella. Eniten matkapuhelinten kytkykaupassa työllistävät epäselvä tai harhaanjohtava markkinointi, johon on puututtu sekä virastojen omasta aloitteesta että myös markkinoilla toimivien yritysten pyynnöstä. Valvonnan päävastuu on ollut Kuluttajavirastolle, jolle Viestintävirasto siirtää harhaanjohtavan markkinointiin liittyvät tapaukset ratkaistavaksi, koska Viestintävirastolla ei ole toimivaltaa markkinointia koskeviin asioihin. Varsinkin kytkykaupan sallimisen alkuvaiheessa ongelmia aiheutti 3G-palvelujen hyvin rajoitettu maantieteellinen saatavuus. Liittymiä myytiin alueille, joissa 3Gverkko ei vielä toiminut. Tilanne on kaupan osapuolten tiedon lisääntymisen myötä jossain määrin korjaantunut. Myös 3G-verkkojen parantunut kattavuus on vähentänyt ongelmia. Kytkykaupan sopimusehdoissa ongelmia on erityisesti aiheuttanut se, että niissä ei ole riittävän tarkasti määritelty, tai sitten myyjälle ei yksinkertaisesti ole ollut tiedossa, miten menetellään puhelimen ja liittymän virhetilanteissa tai mitä tapahtuu laitteelle ja/tai palvelusopimukseen liittyville hyvitys-, irtisanomis- ja purkuvaatimuksille sosiaalisen suoritusesteen tai kuluttajan kuolemantapauksen yhteydessä. Epäselvyyttä on myös aiheuttanut se, missä määrin tavaran kauppaan ja palvelusopimukseen liittyvät kuluttajan oikeudet ovat sopimuskokonaisuuden puitteissa yhteydessä toisiinsa, koska nykyisissä matkapuhelinten kytkykauppasopimusehdoissa ei ole kaikilta osin määritelty näitä kysymyksiä. Varsinkin Kuluttajavirasto katsoo saamiensa yhteydenottojen perusteella, että ongelmatilanteissa vastuuta näissä kysymyksissä on siirretty myyjältä operaattorille tai päinvastoin. Kytkykaupan ohella uuden puhelimen rahoitus on mahdollista järjestää myös osamaksulla tai muutoin kulutusluotolla. Tällöin osamaksukauppa- ja kulutusluottosääntely tarjoaa valmiit ja pitkälti pohditut sekä kuluttajan asemaa turvaavat säännökset muun muassa tilitysmenettelyineen ja luoton ennenaikaista takaisinmaksua koskevine säännöksineen. Tällä hetkellä kytkykauppasopimusten ehdot on rakennettu siten, että laitteen omistusoikeus siirtyy kuluttajalle heti sopimuksen solmimisen yhteydessä. Toisaalta 3G-kytkykaupan laitteessa saisi kuitenkin lain mukaan olla liittymäesto kahden vuoden päähän liittymäsopimuksen solmimisesta. Lopputulos on kuluttajan aseman kannalta ristiriitainen. Esimerkiksi puhelimen vaihtaminen kesken sopimuskauden ei ole ollut mahdollista muutoin kuin solmimalla uusi 24 kuukauden sopimus saman operaattorin kanssa. 13
16 Kuluttajaviranomaiset ovat saaneet yhteydenottoja myös datasiirrosta syntyneiden yllättävän suurten laskujen osalta. Osa suurista laskuista liittyy puhelimen käyttöön ulkomailla. On ilmeistä, että matkaviestinnän palveluiden markkinoinnissa ei ole riittävästi kiinnitetty ostajan huomiota datasiirron hinnoitteluun tai hänelle ei osattu neuvoa käyttötarpeeseen nähden oikeata datasiirtopalvelua. Kyseessä on kuitenkin datasiirtopalveluiden markkinointiin liittyvä yleinen ongelma, joka ei sinänsä johdu kytkykaupasta. Kytkykaupan yhteydessä haasteet ovat varmasti keskimääräistä myyntitapahtumaa suuremmat ja se asettaa myös asiakaspalvelulle suuret vaatimukset, ollaanhan siinä samanaikaisesti myymässä käyttäjälle monimutkaista sopimuskokonaisuutta. Yksittäisenä kuluttajaongelmana on syytä tuoda esiin sen, että kytkykauppaliittymiin ei tällä hetkellä saa saldorajoitusta. Tämä on ongelmallista, jos liittymiä hankitaan alaikäisille käyttäjille. Toisaalta sama ongelma koskee yleisesti kaikkia pakettihinnoiteltuja matkapuhelinliittymiä. Ongelmaa lisää vielä se, että myöskään saldomuistutusta ei välttämättä saa sisällytettyä liittymäpakettiin. 4. Matkapuhelinten kytkykaupan laajentuminen Matkapuhelinten kytkykauppakielto on nyt voimassa olevassa määräaikaisessa laissa koskenut sellaisia matkapuhelimia ja liittymiä, joita voidaan käyttää vain GSMmatkaviestinverkossa. Sen sijaan tätä uudempaa teknologiaa hyödyntäviä matkapuhelimia kuten kolmannen sukupolven verkkojen kehittyneempiä versioita tai muita tulossa olevia tekniikoita, joita usein markkinointimielessä kutsutaan ns. neljännen sukupolven matkapuhelinverkoiksi, kytkykauppakielto ei ole koskenut. Asiantuntijoiden arvioiden mukaan muut kehittyneemmät teknologiat tulevat jo lähivuosina suurelta osin syrjäyttämään vielä nykyisin myydyimpään GSMteknologiaan pohjautuvat viestintäpalvelut ja -puhelimet. 5. Yhteenveto Keskeinen syy määräaikaisen matkapuhelinten kytkykaupan sallimiselle muissa kuin GSM-verkon liittymissä oli edistää tietoyhteiskunnan palveluita, jotka ovat sekä helpommin että laajemmin saatavilla kehittyneempien kolmannen sukupolven verkkojen kautta. Tässä tavoitteessa on varsin hyvin onnistuttu, sillä matkaviestinnän lisäpalveluiden käytön määrä on kasvanut selvästi kytkykaupan sallimisen jälkeen. Tästä kertoo mobiilidatasiirron selvä kasvu vuosien 2006 ja 2007 aikana, johon kasvuun on omalta osaltaan kytkykauppa vaikuttanut. Myös kytkykauppaa selvittäneiden tutkimusten sekä työryhmän kuulemien asiantuntijoiden mukaan kytkykaupalla on ollut positiivia vaikutuksia. Mathias Tallberg ym. selvityksen lopputulos oli, että matkapuhelinten kytkykauppa hyvin järjestettynä voi positiivisesti edistää uusien palveluiden omaksumista. Lisäksi puhelinten kytkykauppa sekä sen ohella velvoite tarjota kuluttajalle kytkykaupassa tarjotut palvelut myös erikseen pitää yllä sellaista kilpailutilannetta, joka edistää uusia innovaatioita ja palveluita. Kytkykaupassa yleisesti käytössä olevat varsin pitkät sopimusajat sisältävät myös riskin, kun palveluntarjoajaa ei voi markkinatilanteen muuttuessa vaihtaa. Teleyritysten markkinaosuudet vakiintuvat pitkäaikaisten sopimusten myötä helpommin, mikä osaltaan saattaa jäykistää kilpailua kuluttajan vahingoksi. Erilaisten hinnoittelumallien ja pakettiratkaisujen määrä on lisääntynyt kytkykaupan myötä merkittävästi. Tämän seurauksena hintojen vertailu on muuttunut entistä vaikeammaksi. Toisaalta kaikilla operaattoreilla on nykyisin myynnissä erikseen 14
17 puhelin-, puheaika-, tekstiviesti- ja datasiirtopalvelupaketteja, jotka voi hankkia jokaisen erikseen ja siitä riippumatta, ostaako puhelimen kytkykaupalla vai ei, joten tältä osin kytkykaupalla ei ole vaikutusta kuluttajien hankkimien muiden telepalveluiden hintatasoon. Siten kytkykaupalla ei tällä hetkellä voi sanoa olevan vaikutusta kytkykauppasopimuksen tehneiden kuluttajien tai sitä ilman olevien kuluttajien viestintäpalveluiden hintatasoon, jos itse puhelinta ei oteta huomioon. Molemmat käyttäjäryhmät saavat viestintäpalvelunsa samaan hintaan. Matkapuhelinten ja liittymien kytkykauppa uutena markkinointimuotona on aluksi tuonut ongelmia, joihin sekä viranomaiset että operaattorit ovat yhdessä ja tahoillaan hakeneet ratkaisuja. Mikäli matkapuhelinten kytkykaupan mahdollistava säännös katsottaisiin edelleen tarpeelliseksi, tärkeätä on turvata kuluttajan mahdollisuus aidosti valita kytkykauppasopimusten ja erikseen hankittavan puhelimen ja liittymän välillä. Viranomaisille tulleiden palautteiden perusteella näyttää ilmeiseltä, että kytkykaupan sopimusehdoissa tai muissa niihin liittyvissä ohjeissa tulee tarkemmin määritellä, mitä tehdään tilanteissa, joissa sosiaalisen suoritusesteen tai muun syyn johdosta joudutaan soveltamaan kytkykaupan liittymäsopimuksiin liittyviä hyvitys-, irtisanomis- ja purkuehtoja. Myös puhelinten ja liittymien virhetilanteiden hallinnassa on yleisesti, kuten kytkykaupankin osalta, parantamisen varaa. Tällä hetkellä kytkykauppasopimusten enimmäispituus on rajoitettu kahteen vuoteen. Valtaosa käytössä olevista sopimuksista on myös tämän mittaisia. Teleyritysten markkinointi on jossain määrin edistänyt pitempien kytkykauppasopimusten myyntiä, vaikka päätelaiteiden pitoaika on viime vuosina lyhentynyt. Muualla Euroopassa kytkykauppasopimusten enimmäispituus on myös usein rajoitettu kahteen vuoteen, mutta tästä on poikkeamia molempiin suuntiin. Päätelaiteiden lyhentynyt pitoaika, kuluttajasuojaan liittyvät kysymykset sekä kilpailulliset syyt antavat aihetta harkita tulisiko markkinoilla ottaa tapahtunut kehitys huomioon. On myös tekijöitä, jotka puoltavat pitempää enimmäisaikaa. Pitempi enimmäisajan pituus mahdollistaa. kuukausimaksuiltaan edullisempien pakettien tarjoamisen. Toimeksiantonsa mukaisesti työryhmä ei ole keskustellut tai muuten käsitellyt kytkykaupan laajentamista GSM-matkapuhelimiin. Työryhmän toimeksianto ei myöskään sisältänyt kytkykaupan jatkamisen harkintaa, mutta monessa yhteydessä työryhmän jäsenet ottivat kuitenkin siihen selkeästi kantaa. Näissä kannanotoissa mielipiteet jakautuivat varsin tasaisesti sekä puolesta että vastaan. 15
18 Lähteet: Mathias Tallberg, Heikki Hämmäinen, Juuso Töyli, Sauli Kamppari, Antero Kivi Impacts of handset bundling on mobile data usage: The case of Finland - artikkeli ScienceDirect- lehdessä Jarkko Vesa: A Comparison of Finnish and the Japanese mobile services market: Observations and possible implications. (Väitöskirja) Mobile Communications Europe- lehti, nro 458. Matkapuheluhinnat. Kansainvälinen vertailu. LVM viestintäministeriön julkaisuja. 27 /2007. Liikenne- ja Viestintäpalveluiden yleistymisen esteet. LVM 17/2005 Liikenne- ja viestintäministeriön julkaisuja Viestintäviraston markkinakatsaukset vuonna
19 Liikenne- ja viestintäministeriö Kytkykauppatyöryhmä Lausuma Liikenne- ja viestintäministeriö asetti viestintäpalveluiden kytkykaupan ja hinnoittelurakenteiden seurantaryhmän, jonka tehtävänä oli selvittää nykyisen kytkykauppasäännöksen vaikutukset. Kuluttajavirasto lausui työryhmälle kytkykaupan kuluttajavaikutuksista laajasti Kytkysääntelyn taustalla olevat alkuperäiset tavoitteet tietoyhteiskunnan palveluiden edistämisestä ja laitekannan uudistumisesta ovat merkittävässä määrin jo toteutuneet, mihin kytkykauppa on yhtenä tekijänä vaikuttanut. Kuluttajan näkökulmasta kytkykauppa ei sen sijaan ole tuonut parannuksia markkinoille. Päinvastoin kytkykauppa on tuonut uusia ja ratkaisemattomia kuluttajaongelmia. Jatkossa laitteiden hankintaa tulisi helpottaa kytkykaupan sijaan kehittämällä laitteen rahoitusvaihtoehtoja. Puhelimen rahoitus on mahdollista järjestää selkeästi osamaksulla tai muutoin kulutusluotolla. Osamaksukauppa- ja kulutusluottosääntely tarjoaa valmiit kuluttajan asemaa turvaavat säännökset. Nykyisellään merkittävä osa kuluttajista sidotaan pitkiin määräaikaisiin liittymäsopimuksiin ja numeronsiirrot vähentyvät. Lisäksi kytkykaupassa hintojen vertailtavuus ja markkinoiden läpinäkyvyys ei toteudu, vaikka yritykset noudattaisivat markkinointia koskevia lainsäännöksiä. Markkinoilla tulisi toteutua toimiva kilpailu, joilla kuluttaja selkeää, oikeaa ja kattavaa tietoa vertailemalla voisi aidosti hyötyä kilpailusta ja vaihtaa palveluntarjoajaa joustavasti niin halutessaan hintatason sekä palveluiden laadun ja monipuolisuuden perusteella. Nykyisellään tämä ei riittävästi toteudu. Kytkykauppaa arvioitaessa tulee huomioida lisäksi kytkykaupan vaikutukset eri käyttäjäryhmien kannalta. Erityisesti heikkojen kuluttajaryhmien näkökulmasta kytkykauppa on aiheuttanut ongelmia. Matkapuhelimen ja liittymän kytkykaupassa kuluttajan asemaan ja kilpailuun liittyvät ongelmat korostuvat. 1) Kysymys on kahden lähes samanveroisen tavaran ja palvelun tarjoamisesta kytkyllä. Samassa yhteydessä kuluttaja sidotaan pitkään määräaikaiseen sopimukseen. Molemmat hyödykkeet ovat monimutkaisia ja käyttöyhteydessä toisiinsa. Liittymän ja puhelimen kytkysopimusta ei voi verrata erilaisiin kylkiäistarjouksiin taikka kahden palvelun tai kahden tavaran myymiseen yhteisellä hinnalla. Kuluttajan aseman kannalta muun muassa sopimusrikkomusten seuraamukset puolin ja toisin ovat huomattavasti monimutkaisemmat, kun kysymys on tavaran ja palvelun yhdistelmästä. Tavaran kauppaa ja viestintäpalvelua koskevaa sopimusta varten on olemassa erilliset säännökset. Lisäksi kuluttajan asemaa tavaran luottokaupassa on turvattu osamaksu- ja kulutusluottosääntelyllä. Puhelimen ja liittymän myyminen kytkyllä ei sopeudu tähän sääntelykehykseen kuluttajan asemaa riittävästi turvaavalla tavalla.
20 2) Matkapuhelinliittymän osalta on huomioitava välttämättömyyspalvelunäkökulma ja yleispalveluvelvoitetta koskeva sääntely. Liittymämarkkinoiden toimivuuteen ja kilpailuun on kiinnitettävä erityistä huomiota. Kun viestintämarkkinalain mukainen yleispalveluvelvoite on teknologianeutraali, käyttäjälle yleispalveluvelvoitteen perusteella tarjottava liittymä voi tietyin edellytyksin olla jatkossa langaton. Kehitys kulkee nykyisellään kohti langattomuutta. Kuluttajien asemaa on turvattava myös muilla kuin yleispalveluvelvoitetta koskevilla säännöksillä, jotta sääntelykokonaisuus toimii kohti samoja tavoitteita. 3) Matkapuhelinliittymä on kuluttajan ja perheen keskeinen ja jokapäiväinen viestintäväline. Matkapuhelinliittymä on olennainen hyödyke kaikkien, myös heikommassa asemassa olevien kuluttajaryhmien osalta. Matkapuhelimeen ja liittymään liittyvät ongelmat näyttäytyvät kuluttajan taloudellisen turvallisuuden kannalta merkittävimpinä kuin muiden yhdessä myytävien tavaroiden ja palveluiden. Puhelimen ja liittymän kytkykauppa voi olla eri tavalla riskitekijä kuluttajien velkaantumisen kannalta kuin muut yhdistetyt tarjoukset. 4) 3G-kytkykaupassa laitteen käyttö on kytketty liittymään. Puhelimen liittymäesto aiheuttaa omia erityisongelmia, jotka eivät ole sopusoinnussa muun yleisen kuluttajansuojaoikeudellisen sääntelykehyksen kanssa, muun muassa oikeuden maksaa luotto ennenaikaisesti takaisin. Lisäksi kuluttajat käyttävät matkapuhelinta keskimäärin lyhyemmän ajan kuin sopimuskauden pituuden, mikä aiheuttaa ongelmia niin yksittäisen kuluttajan kuin kilpailun toimivuuden kannalta. Paula Hannula Lakimies Kuluttajavirasto/ kuluttaja-asiamies
KUV/6197/48/2007 19.12.2007. Kuluttajavirasto lausuu kytkykaupan kuluttajavaikutuksista seuraavaa:
KUV/6197/48/2007 19.12.2007 Lausunto liikenne-ja viestintäministeriölle KYTKYKAUPPATYÖRYHMÄ Kytkykauppaa koskeva viestintämarkkinalain 70 :n muutos tuli voimaan 1.4.2006. Aiemmin voimassa olleen kytkykaupan
KUV5326/48/2008 16.5.2008 LUONNOS VIESTINTÄMARKKINALAIN MUUTTAMISESTA (KYTKYKAUPPA) (LMV 052:00:2008)
KUV5326/48/2008 16.5.2008 Lausunto liikenne- ja viestintäministeriölle LUONNOS VIESTINTÄMARKKINALAIN MUUTTAMISESTA (KYTKYKAUPPA) (LMV 052:00:2008) Olette pyytäneet lausuntoa luonnoksesta viestintämarkkinalain
Hallituksen esitys Eduskunnalle laiksi viestintämarkkinalain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi viestintämarkkinalain kytkykauppaa koskevaa sääntelyä. Kytkykaupalla
Viestintävirasto. Telepalveluiden käyttötutkimus 2008. Suomen Kyselytutkimus Oy / Samu Lagerström / info@suomenkyselytutkimus.fi
Viestintävirasto Suomen Kyselytutkimus Oy / Samu Lagerström / info@suomenkyselytutkimus.fi Tuloksia julkistettaessa tutkimusyrityksen nimi mainittava. 1 Sisällys 1. Yleistä tutkimuksen toteuttamisesta
Kilpailu- ja kuluttajavirasto ja Viestintävirasto. Matkapuhelinliittymien myynnin kuluttajaongelmat 2014 Mystery shopping tutkimus 2.9.
Kilpailu- ja kuluttajavirasto ja Viestintävirasto Matkapuhelinliittymien myynnin kuluttajaongelmat 214 Mystery shopping tutkimus 2.9.214 Sisällysluettelo 1 Tutkimuksen taustaa, tavoite, toteutus ja arvioidut
MARKKINAKATSAUS 9/2012. Telepalvelujen vähittäishinnat. Internet- ja puhelinliittymien hintakehitys
MARKKINAKATSAUS 9/2012 Telepalvelujen vähittäishinnat Internet- ja puhelinliittymien hintakehitys Viestintävirasto 2012 Tiedustelut: markkinaselvitykset@ficora.fi Tietoja lainatessa lähteenä on mainittava